

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email: [lepoglava@lepoglava.hr](mailto:lepoglava@lepoglava.hr)

Gradonačelnik

KLASA: 365-01/24-01/1

URBROJ: 2186-9-01-24-2

Lepoglava, 21.11.2024. godine

Temeljem Odluke o dodjeli bespovratnih sredstava za sufinanciranje troškova izrade Izvješća o energetskom pregledu i energetskog certifikata za obiteljske kuće na području Grada Lepoglave (KLASA: 365-01/24-01/1, URBROJ: 2186-9-01-24-1 od 21.11.2024. godine) i članka 38. Statuta Grada Lepoglave („Službeni vjesnik Varaždinske županije“ broj 64/20 i 18/21) Gradonačelnik Grada Lepoglave objavljuje

**J A V N I N A T J E Č A J**

**za sufinanciranje troškova izrade Izvješća o energetskom pregledu i energetskog certifikata za obiteljske kuće na području Grada Lepoglave**

1. **UVOD**

Predmet ovog Javnog natječaja za sufinanciranje troškova izrade Izvješća o energetskom pregledu i energetskog certifikata za obiteljske kuće (dalje u tekstu: Javni natječaj) je dodjela bespovratnih sredstava za fizičke osobe - građane koji imaju prebivalište na području Grada Lepoglave (*dalje u tekstu: Korisnik*), a koji su ostvarili bespovratna sredstava za sufinanciranje energetske obnove obiteljskih kuća temeljem potpisanih Ugovora sa Fondom za zaštitu okoliša i energetsku učinkovitost (*dalje u tekstu: Fond*).

1. **PRIHVATLJIVI PRIJAVITELJI**

Prihvatljivi prijavitelji su fizičke osobe - građani:

* koji imaju prebivalište na području Grada Lepoglave u obiteljskoj kući koja je predmet prijave,
* kojima su odobrena sredstva za sufinanciranje energetske obnove obiteljskih kuća temeljem Javnih poziva Fonda u razdoblju od 2019. do 2024. godine,
* kojima nisu odobrena sredstava za isti trošak iz nekih drugih izvora,
* koji nemaju nepodmirenih dugovanja prema Gradu Lepoglava u trenutku podnošenja prijave.

1. **PRIHVATLJIVI I OPRAVDANI TROŠKOVI**

Prihvatljivi su troškovi izrade Izvješća o energetskom pregledu i energetskog certifikata, koji su isključivo vezani uz energetsku obnovu obiteljskih kuća za koju su Korisnici ostvarili bespovratna sredstva od Fonda temeljem Javnih poziva u razdoblju od 2019. do 2024. godine, a njihova opravdanost biti će utvrđena uvidom u priložene račune.

1. **SREDSTVA ZA PROVEDBU I IZNOS POTPORE**

Sredstva za provedbu Javnog natječaja osigurana su Proračunom Grada Lepoglave za 2024. godinu („Službeni vjesnik Varaždinske županije“ broj 120/23) u iznosu od 7.000,00 eura u sklopu pozicije *A 1031 11 Sufinanciranje građanima izrada dokumentacije za obnovljive izvore energije.*

Grad Lepoglava će Korisnicima dodjeljivati sredstva za pokriće prihvatljivih i opravdanih troškova izrade Izvješća o energetskom pregledu i energetskog certifikata za obiteljske kuće do 100 % iznosa troškova, ali ne više od 500,00 eura s PDV-om.

1. **OBVEZNA DOKUMENTACIJA**

Prijava mora sadržavati slijedeće:

1. Ispunjen i potpisan Zahtjev za sufinanciranje *(Obrazac I*),
2. Ispunjenu i potpisanu Privolu za obradu osobnih podataka *(Obrazac II),*
3. Ispunjenu i potpisanu Izjavu o nepostojanju dvostrukog financiranja *(Obrazac III),*
4. Obostranu presliku osobne iskaznice ili Elektronski zapis o prebivalištu ili Uvjerenje o prebivalištu kao dokaz da podnositelj zahtjeva ima prijavljeno prebivalište na području Grada Lepoglave na nekretnini koja je predmet prijave,
5. Dokument kojim se dokazuje IBAN podnositelja zahtjeva (preslika kartice bankovnog računa na kojoj je vidljiv IBAN, pisana potvrda banke o IBAN-u ili neki drugi odgovarajući dokument)
6. Presliku računa za uslugu izrade Izvješća o energetskom pregledu i energetskog certifikata izdanog o ovlaštenog izrađivača,
7. Presliku prve stranice izrađenog Izvješća o energetskom pregledu te preslika energetskog certifikata,
8. Presliku dokaza o ostvarenim bespovratnim sredstvima Fonda, odnosno presliku Odluke o dodjeli ili Ugovora o dodjeli bespovratnih sredstava od strane Fonda.
9. **PODNOŠENJE PRIJAVE I ROKOVI**

Prijave se podnose na popunjenim službenim obrascima s priloženom obveznom dokumentacijom.

Prijave se dostavljaju:

* isključivo u zatvorenoj omotnici osobnom predajom svakim radnim danom od 07.00 do 15.00 sati u prostorijama Jedinstvenog upravnog odjela Grada Lepoglave:

**GRAD LEPOGLAVA**

**Antuna Mihanovića 12**

**42250 Lepoglava**

**„Prijava na Javni natječaj – sufinanciranje troškova izrade Izvješća i certifikata“**

**- NE OTVARATI -**

Prijave na Javni natječaj podnose se **najkasnije do 10.12.2024. godine** ili do iskorištenja sredstava ovisno o tome što prije nastupi.

1. **OBRADA PRIJAVA I ISPLATA SREDSTAVA**

Prijave će biti zaprimane redoslijedom prema datumu i vremenu zaprimanja.

Gradonačelnik Grada Lepoglave imenovat će Stručno povjerenstvo za obradu prijava koje će provjeravati pravovremenost, potpunost i udovoljavanje propisanim uvjetima **prema redoslijedu zaprimanja**.

U slučaju da Korisnik stekne pravo na bespovratna sredstva u trenutku kada u Proračunu Grada Lepoglave preostane manji iznos sredstava od pripadajućeg iznosa, Korisniku će se dodijeliti bespovratna sredstva u visini preostalog iznosa uz prethodnu suglasnost istog.

Neće biti prihvaćene / razmatrane prijave:

* koje nisu predmet Javnog natječaja,
* koje su podnese od strane neprihvatljivih prijavitelja,
* koje su podnesene nakon proteka roka za podnošenje prijava, odnosno nakon objave obavijesti na internetskoj stranici Grada Lepoglave o iskorištenju sredstava Javnog natječaja,
* koje nisu podnesene u skladu s ostalim propisanim uvjetima Javnog natječaja.

Nakon obrade primljenih prijava Stručno povjerenstvo za obradu prijava će izraditi prijedlog Odluke o odabiru korisnika i dodjeli sredstava te isti dostaviti Gradonačelniku na donošenje. Gradonačelnik će donijeti Odluka o odabiru korisnika i dodjeli sredstava *(dalje u tekstu: Odluka)* najkasnije 10 dana nakon zatvaranja Javnog natječaja ili utvrđivanja iskorištenja sredstava.

Odluka će se objaviti na službenoj Internet stranici Grada Lepoglave [www.lepoglava.hr](http://www.lepoglava.hr) te na oglasnoj ploči Grada Lepoglave, Antuna Mihanovića 12, 42250 Lepoglava dok će podnositeljima čije prijave ne udovoljavaju uvjetima Javnog natječaja biti dostavljena obavijest s obrazloženjem.

Odobrena bespovratna sredstava Grad Lepoglava će isplatiti Korisnicima u roku od 30 dana od dana donošenja Odluke.

1. **OSTALE INFORMACIJE**

Podnositelj prijave podnošenjem prijave daje odobrenje Gradu Lepoglavi da osnovne podatke o Podnositelju prijave objavi na službenoj web stranici [www.lepoglava.hr](https://www.lepoglava.hr/) i u drugim izvješćima i u tu je svrhu potrebno priložiti potpisanu Privolu za obradu osobnih podataka.

Osobni podaci navedeni u Privoli za obradu osobnih podataka koristit će se samo u nužnom opsegu za ostvarenje svrhe iz prijave na Javni natječaj – za obradu prijave, donošenje Odluke, sukladno Uredbi (EU) 2016/679 Europskog parlamenta i Vijeća od 27. travnja 2016. godine i Zakonu o provedbi Opće uredbe o zaštiti podataka („Narodne novine“ broj 42/18).

1. **ZAKLJUČNO**

Sve dodatne informacije i potrebne upute mogu se dobiti isključivo:

* putem e-maila: [marija.horvat@lepoglava.hr](mailto:marija.horvat@lepoglava.hr).

**GRADONAČELNIK**

Marijan Škvarić, dipl.ing.